"Trei tineri din Brăila și-au distrus viețile: Au violat o femeie de 59 de ani". Citim si spunem: asta e presa din Romania. Si apoi trecem mai departe, la urmatoarele motive de blazare si de ridicat din umeri. Dar aici nu e vorba doar de senzationalism sau de patologia clickurilor: metehnele presei reflecta mentalitatea unei societati. Victima e aratata mereu cu degetul, iar despre agresori vorbim prea putin. Si atunci cand rar se vorbeste despre ei, lumea romaneasca le gaseste scuze.

Din aceasta perspectiva a martorilor pasivi au vrut sa iasa cei de la McCann PR Romania si au lansat saptamana trecuta #diatezaactiva. Postarea care a dat startul campaniei a strans peste 1000 de share-uri si 147 de comentarii: de la indemnuri de incurajare, la neincredere.